Embraer, die Empresa Brasileira de Aeronáutica S.A., is 'n Brasiliaanse vliegtuigvervaardiger. Embraer vervaardig kommersiële, militêre en luukse stralers vir sakeondernemings. In die tydperk tussen 1999 en 2001 was Embraer die grootste uitvoerder in Brasilië en is tans nog steeds een van die drie belangrikste vervaardigers van uitvoergoedere. Na Boeing en Airbus verkoop Embraer die derde grootste aantal kommersiële vliegtuie en het ook die vierde grootste aantal werknemers na Boeing, Airbus en Bombardier.
São José dos Campos, Brasilië
Frederico Fleury Curado (voorsitter en hoof uitvoerende beampte)
Europa, Asië, Noord-Amerika, Oseanië
Vliegtuie, vliegtuigkomponente, missie stelsels vir lug- en grond operasie
$5,7 miljard (2013)
$329,1 miljoen (2013)
'n Embraer E170 van Air Canada styg op Montréal se Pierre Elliott Trudeau-lughawe in die lug op
Embraer is in 1969 deur die Brasiliaanse regering gestig en word tans deur institusionele beleggers beheer. Die maatskappy se hoofkwartier, sy belangrikste produksieaanleg en sy ingenieurs- en ontwerpkantore is in São José dos Campos geleë, 'n stad in die Brasiliaanse deelstaat São Paulo.
Embraer is ook 'n belangrike vervaardiger van onderdele en doen toetsvlugte in een van sy produksieaanlegte in Gavião Peixoto (deelstaat São Paulo). Hierdie fabriek beskik ook oor 'n landingsbaan van 16 400 voet lengte.
↑ (en) "Embraer on the Forbes Global 2000 List". Forbes.com. Besoek op 16 Mei 2014.
↑ (en) Press Room: Embraer in Numbers embraer.com
↑ Die amptelike webwerf van Embraer, persverklaring
Wikimedia Commons bevat media in verband met Embraer.
Die amptelike webwerf van Embraer
Retrieved from "https://af.wikipedia.org/w/index.php?title=Embraer&oldid=2072780"
Last edited on 18 November 2019, at 08:33